กิจมาโนชญ์ โรจนทรัพย์

กิจมาโนชญ์ โรจนทรัพย์ หรือที่รู้จักกันดีและนิยมเรียกว่า ครูลิลลี่ เป็นครูสอนพิเศษวิชาภาษาไทยที่ "สถาบันกวดวิชาพินนาเคิล" (ภาษาไทย ครูลิลลี่) ซึ่งตั้งอยู่ที่สยามสแควร์ ซอย 5 ครูลิลลี่จบการศึกษาชั้นประถมศึกษาและมัธยมศึกษาตอนต้นที่โรงเรียนอัสสัมชัญระยอง จังหวัดระยอง จบชั้นมัธยมศึกษาตอนปลายที่โรงเรียนเตรียมอุดมศึกษา กรุงเทพมหานคร แผนการเรียนภาษา-ฝรั่งเศส (ต.อ. รุ่น 48) จบการศึกษาระดับอุดมศึกษาจากคณะนิเทศศาสตร์ จุฬาลงกรณ์มหาวิทยาลัย (รุ่น 24-รุ่นเดียวกับ สมพล ปิยะพงศ์สิริ) เอกวาทวิทยาและสื่อสารการแสดง
เริ่มทำงานแรกที่บริษัท TPI นิคมอุตสาหกรรม จังหวัดระยอง ในตำแหน่ง Employee Relations (ER) แต่ได้ค้นพบตนเองว่ามีจิตวิญญาณแห่งความเป็นครู จึงไปช่วยรุ่นพี่ที่รู้จักสอนนักเรียนระดับ ปวช. ที่โรงเรียนพาณิชยการ ในวิชาการสื่อสาร เมื่อค้นพบตนเองจึงมุ่งสู่หนทางนั้นอย่างเต็มตัว จึงไปสมัครเป็นอาจารย์ในมหาวิทยาลัยสยาม โดยสอนคณะนิเทศศาสตร์ ให้นักศึกษาชั้นปี 2 หลังจากสอนที่มหาวิทยาลัยสยามในช่วงระยะเวลาสั้น ๆ ก็เปลี่ยนมารับจ้างสอนพิเศษ โดยรับสอนหลายแห่ง และสุดท้ายก็ได้สอนที่สถาบันกวดวิชาพีนัคเคิล
ปัจจุบันได้ร่วมมือกับโรงเรียนกวดวิชาอาจารย์เจี๋ย (JIA) ขยายภาษาไทยครูลิลลี่เข้าไปในสาขาของโรงเรียนกวดวิชาอาจารย์เจี๋ยทั่วประเทศ เพื่อให้นักเรียนสะดวกต่อการเดินทางและประหยัดค่าใช้จ่าย 

**ประสบการณ์ทำงาน**
 ตำแหน่ง Employee Relations บริษัท TPI นิคมอุตสาหกรรม จังหวัดระยอง- อาจารย์มหาวิทยาลัยสยาม- อาจารย์กวดวิชา ภาษาไทย ครูลิลลี่ สถาบันกวดวิชาพีนาเคิล- อาจารย์พิเศษโครงการแบรนด์ ซัมเมอร์แคมป์ ณ มหาวิทยาลัยเกษตรศาสตร์- อาจารย์พิเศษมูลนิธิการศึกษาทางไกลผ่านดาวเทียม โรงเรียนไกลกังวล จังหวัดประจวบคีรีขันธ์- อาจารย์พิเศษโรงเรียนมัธยมศึกษาทั่วประเทศ- เข้าร่วมโครงการมูลนิธิ ดำรงชัยธรรม ช่วยเหลือชี้แนะรวมถึงเป็นกำลังใจให้เด็กนักเรียน

**ผลงานพิธีกร**
 พิธีกรรายการ ยอดคนตะลุยฝุ่น (2545) ช่อง 5- พิธีกรรายการ ภาษาไทยน่ารู้กับครูลิลลี่ ช่อง 5
*พิธีกรรายการ ก๊วนสาวข่าวแซ่บ ช่องเจเคเอ็น 18

**ผลงานหนังสือ**
 เรียนภาษาไทยง่ายๆ สไตล์ครูลิลลี่(2545)- ไม่มีปัญหา- ครูลิลลี่สอนน้อง- LOVE QUEST ปฏิบัติการค้นหารัก (ผู้เขียนร่วม) (2550)- แบบ"เลียน"ภาษาไทย จากครูลิลลี่(2554)- เลือกได้... ไม่เสียชาติเกิด (2555)

**คณะกรรมการ**
 กรรมการตัดสินภาษาไทยในรายการ "เก่งคิด พิชิตคำ Spelling Star" ทางช่อง 7- กรรมการตัดสินรสชาติอาหารในรายการ "อลหม่านจานใหม่" ทางช่อง 3 ร่วมกับ อรนภา กฤษฏี และ ธงธง มกจ๊ก

**ผลงานอื่น ๆ**
 ทอล์คโชว์ อัด-สะ-จอ-รอ-หัน-กา-รัน-(ตี)-ลิน-ลี่-โชว์ ณ หอประชุมมหาวิทยาลัยธรรมศาสตร์ เมื่อวันที่ 18 สิงหาคม พ.ศ. 2545

**รางวัล**
 ได้รับรางวัลเมขลา รายการสำหรับเด็กและเยาวชนดีเด่นประจำปี พ.ศ. 2545 จากรายการ “ภาษาไทยน่ารู้กับครูลิลลี่” - ได้รับรางวัลนิสิตเก่าดีเด่น จากสมาคมศิษย์เก่านิเทศศาสตร์ จุฬาลงกรณ์มหาวิทยาลัย

**แหล่งข้อมูลอื่น**
  เว็บไซด์ครูลิลลี่อย่างเป็นทางการ date=2010-03-05 -  แฟนเพจครูลิลลี่-  ทวิตเตอร์ครูลิลลี่-  อาจารย์ลิลลี่ สถาบันกวดวิชาพีนัคเคิล-  I WAS BORN TO BE ครูลิลลี่fix-attempted=yes -  ครูลิลลี่ชี้ "แอ๊บแบ๊ว" ไม่ถึงขั้นภาษาวิบัติ-  ครูลิลลี่ ประกาศ! ละทิ้งทางโลก ลือหึ่ง เตรียมบวช

**อ้างอิง**
2511
หมวดหมู่:บุคคลจากอำเภอบ้านค่าย‎
หมวดหมู่:ครูชาวไทย
หมวดหมู่:บุคคลจากโรงเรียนอัสสัมชัญระยอง
หมวดหมู่:บุคคลจากโรงเรียนเตรียมอุดมศึกษา
หมวดหมู่:นิสิตเก่าคณะนิเทศศาสตร์ จุฬาลงกรณ์มหาวิทยาลัย
หมวดหมู่:บุคคลจากคณะนิเทศศาสตร์ มหาวิทยาลัยสยาม
หมวดหมู่:ชาวไทยที่มีความหลากหลายทางเพศ
หมวดหมู่:อาจารย์คณะนิเทศศาสตร์ - วารสารศาสตร์ - การสื่อสาร
หมวดหมู่:พิธีกรชาวไทย
หมวดหมู่:กะเทย (บุคคล)